|  |
| --- |
| **упис деце у први разред основне школе за 2015/2016.**  **школску годину**    **Када је родитељ обавезан да упише дете у први разред основне школе?**   * Према Закону о основама система образовања и васпитања у први разред се уписује свако дете које до почетка школске године има најмање шест и по, а највише седам и по година. * То значи да се школске 2015/2016. године уписују сва деца рођена од 1. марта 2008. године до краја фебруара 2009. године. Родитељи/старатељи ове деце имају законску обавезу да упишу своје дете у први разред.   **Пријављивање за први разред**   * Упис деце у први разред основне школе за школску 2015/2016 годину почиње 1. априла 2015. године и траје до 29. маја 2015. године уз достављање неопходних докумената. * Овом приликом заказује се интервју педагога школе са родитељем/родитељима или старатељем/старатељима детета и тестирање будућих првака које ће бити обављено од 01.04.2015. до 29. маја 2015. године. * Упис се врши сваког радног дана код секретара школе у времену од 08,00 до 14,00 часова   **Испитивање зрелости детета за полазак у школу**   * Тестирање будућих првака обавиће школски педагог тестом за испитивање првака, којим се утврђује интелектуална, социјална и емотивна зрелост детета за полазак у школу. * Није потребна никаква посебна припрема за ово тестирање. Важно је да дете тог дана буде без здравствених тегоба, опуштено и одморно. Треба детету укратко објаснити да овај одлазак у школу служи за то да се оно боље упозна са школом и са неким ко у њој ради. Педагог ће упознати будућег првака и због тога ће разговарати са њим и са његовим родитељем (родитељима) или старатељем. * Не треба застрашивати дете (“Нећеш се уписати у школу ако не будеш све знао...” и сл.), нити нереално приказивати сусрет који предстоји (“Мало ћеш да се играш са тетом...”).   **Да ли постоји превремени упис у први разред и на коју се децу превремени упис односи ?**   * Постоји могућност да се у први разред основне школе упише и дете које је при поласку у школу (1. септембра) старо од шест до шест и по година. То се у школској 2015/2016. години односи на децу рођену од 1. марта до 31. августа 2009. године. Превремени упис је специфичан, јер дете мора да прође кроз проверу спремности за полазак у школу коју врши психолог. На основу мишљења психолога, школа може да препоручи упис детета у први разред или одлагање поласка у школу за годину дана, уз похађање припремног предшколског програма.     **Шта је неопходно од докумената за упис детета у први разред основне школе?**  Потребно је прибавити :   * **извод из матичне књиге рођених** –задржава се * **потврду/уверење о похађању обавезног припремног предшколског програма** (која се добија од предшколске установе коју дете похађа) – задржава се * **копија потврде о пребивалишту детета**– задржава се * **доказ о здравственом прегледу детета**-**лекарско уверење детета за полазак у први разред** (потврда из Дечјег диспанзера) –задржава се   **Да ли постоји могућност одлагања уписа у први разред ?**   * Дa. У изузетним случајевима, када је то у најбољем интересу детета, може се одложити упис за годину дана од стране педагога и психолога, а на основу мишљења интерресорне комисије које садржи доказе о потреби одлагања и предлог мера додатне подршке детету у периоду до поласка у школу.   **Који се предмети изучавају у првом разреду основне школе?**  Постоје обавезни и изборни предмети.  Обавезни су:   * **Српски језик** * **Математика** * **Енглески језик** * **Свет око нас** * **Ликовна култура** * **Музичка култура** * **Физичко васпитање**   Обавезни изборни предмети ( ученици бирају један од два наведена предмета)   * **Верска настава** * **Грађанско васпитање**   Изборни предмети ( родитељ детета се опредељују за један од наведених предмета)   * **Народна традиција** * **Чувари природе** * **Лепо писање** * **Рука у тесту**     **СВИМ БУДУЋИМ ПРВАЦИМА ЖЕЛИМО СРЕЋАН ПОЧЕТАК И ПУНО УСПЕХА!** |